གྲུ་ཟུར་གྱི་ཨ་མཆོད་དམ་འཇམ་དཔལ་ཚུལ་ཁྲིམས་ལགས་ཀྱིས་སྲིད་སྐྱོང་གིས་བཀྲམས་པའི་དོན་ཚན་བཅུ་དེ་ཧ་ཅང་སྙིང་བསྡུས་ཤིག་ཡིན་པར་བཤད་འདུག་པ་དེ་བདེན་ན།ཚོགས་ཟུར་གྱི་གཏམ་རིང་པོ་དེ་འབེན་གྱི་ཐག་ཉེ་ན་ཡོད་མེད་ཅི་རིགས་ཆགས་ཡོད་སྲིད་པ་རེད།སྲིད་སྐྱོང་གིས་དེར་གསལ་བཤད་ཅིག་ངེས་པར་ཕེབས་ཀྱི་ཡོད་ངེས།ཡོད་དགོས་པ་ཞིག་ཀྱང་རེད།འོན་ཏེ།གསལ་བཤད་མེད་པར་དཔག་ན།དོན་ཚན་བཅུ་དེ་རང་བཞིན་གྱིས་རྫུན་ནམ་ཁུངས་མི་ཐུབ་པ་ཞིག་ཏུ་ཁས་ལེན་བྱས་པ་འདྲ་པོ་རེད།གལ་སྲིད་སྲིད་སྐྱོང་ལ་ཁུངས་ཐུབ་ཅིག་ཤོད་རྒྱུ་ཡོད་ཚེ།སྲིད་སྐྱོང་ཁ་བཙུམ་ནས་བཞུགས་ཀྱི་མ་རེད།ཁོང་དེ་འདྲ་བྱས་ནས་བཞུགས་ཤེས་མཁན་དེ་འདྲ་མ་རེད།སུས་སྲིད་སྐྱོང་གི་ཚབ་ལ་སྐད་ཆ་བཤད་ཀྱི་ཡོད་ནའང་དྲ།སུས་སྲིད་སྐྱོང་གི་གནང་སྟངས་དེ་བདེན་པར་སྒྲུབ་ཀྱི་ཡོད་ནའང་འདྲ།གནས་ཚུལ་གྱི་ཐག་ཉེ་ནས་བཤད་རོགས།གནས་སྟངས་ཀྱི་ཐག་ཉེ་ནས་བལྟ་རོགས།ཡི་གེ་མི་ཤེས་མཁན་གྱི་སྤྱི་ཚོགས་ཤིག་གི་ནང་ལ་ཨ་མཆོད་ཀྱི་ཉོག་བཤད་འདི་འདྲ་སྤེལ་ན་ལམ་འགྲོ་ཡོད་སྲིིད་པ་རེད།ཡིན་ནའང་།ཡིག་རྨོངས་པའི་ཁོར་ཡུག་ལ་བཤད་ན་ཧ་ཅང་འཕྲོད་ཤས་ཆེ་ཞིང་གཡམ་རྒྱུག་ཙམ་ལས་མི་དགོས་པ་ཚོར་དེ་བས་ཟུག་ཆེ་ངེས་ཀྱང་།སྐད་ཆ་དེ་ཚོ་ཡི་གེ་བའི་སྤྱི་ཚོགས་ནང་ལ་འཁྱེར་ཡོང་བ་ནི་གནང་སྟངས་ནོར་བ་རེད།